
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 302 

— ' " " 11 Μα'ί'ου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Μερική ανάκληση της 842/5.4.1995 απόφασης κήρυ¬ 
ξης εκτάσεως ως αναδασωτέας εμβαδού 9.728τ.μ. 
στη θέση «Σώπατα» περιφέρειας Δήμου Μαλίων Ν. 
Ηρακλείου. 

Κήρυξη αναδασωτέας έκτασης στη θέση «Ορφανού- 
Φράμενα» του Δήμου Μήλου της νήσου Μήλου Ν. 
Κυκλάδων. 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημιώσεων ακινήτων που έχουν α¬ 
παλλοτριωθεί με την Κ.Υ.Α. 1086294/4983/0010/93 
ΦΕΚ 929/93 τ.Δ'. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επίσπευση από το Δημόσιο της μερικής εφαρμογής 
Πολεοδομικού σχεδίου στις περιοχές α) Άγιο 
Παντελεήμονα - Μποζάίτικα και β) Άνω Μποζάίτικα 
- Κοτρώνι» του Δήμου Πατρέων Αχαΐας για την ε¬ 
κτέλεση των εργασιών του κόμβου ΚΙ της Ευρείας 
Παράκαμψης Πάτρας. 

Ακύρωση της 3771/493/1.9.97 απόφασης Νομάρχη 
Εύβοιας. 

ΑΝΑΚΟΙΝΩΣΕΙΣ 

Ανακοίνωση και ειδοποίηση γενομένης παρακαταθέ- 
σεως αποζημιώσεως λόγω απαλλοτριώσεως (προ¬ 
σκύρωση). 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 891 0) 

Μερική ανάκληση της 842/5.4.1995 απόφασης κήρυξης ε¬ 
κτάσεως ως αναδασωτέας εμβαδού 9.728 τ.μ. στη θέ¬ 
ση «Σώπατα» περιφέρειας Δήμου Μαλίων Ν. 

Ηρακλείου. 

1 Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το Ν. 2503/1997 «Διοίκηση, οργάνωση, στελέχωση 
της περιφέρειας, ρύθμιση θεμάτωνγια τηντοπικήαυτοδι- 

2 οίκηση και άλλες διατάξεις» (ΦΕΚ 107/30.5.1997 τ.Α). 

2. Τις διατάξεις του Ν. 998/79 «Περί προστασίας των δα¬ 
σών και δασικών εν γένει εκτάσεων της χώρας» (ΦΕΚ 
299/τ.Α/1979) και ειδικότερα του άρθρου 44 του Νόμου 
αυτού. 

3. Τις διαταγές του Υπουργείου Γεωργίας: 

α) 160417/1180/8.7.1980 

β) 182447/3049/24.9.1980 

3 4. Τηναριθμ. 158/1978γνωμοδότηση Ν.Σ.Κ., η οποίαέ- 
γινε αποδεκτή από τον Υπουργό Γεωργίας με την αριθμ. 
208446/2845/27.10.1978 απόφαση του, σύμφωνα με την 
οποία είναι δυνατή η τροποποίηση ή ανάκληση της απο- 
φάσεως με την οποία κηρύχθηκε αναδασωτέα μία έκταση 
(άρση αναδασώσεως) αν η απόφαση εκδόθηκε κατά 
πραγματική πλάνη του αρμόδιου για την υπογραφή της 
οργάνου στηριζόμενη επί ανακριβών στοιχείων. 

5. Το αριθμ. 180552/2502/24.10.1985 έγγραφο αναπλη¬ 
ρωτή Υπουργού Γεωργίας (είναι δυνατή η ανάκληση της 
Νομαρχιακής απόφασης που κήρυξε την έκταση αναδα¬ 
σωτέα στα πλαίσια της δυνατότητας ανάκλησης των πα- 

4 ρανόμων διοικητικών πράξεων, ως εκδοθείσα κατά πλά¬ 
νη)· 

6. Τηνπαρ. 4 της αριθμ. 87234/7539/3.9.1997 εγκυκλίου 

5 του Υπουργού Γ εωργίας «οδηγίες σχετικά με τον χαρα¬ 
κτηρισμό εκτάσεων» σύμφωνα με την οποία στις περι¬ 
πτώσεις που εκτάσεις για τις οποίες είχαν εκδοθεί απο¬ 
φάσεις με τις οποίες κηρύχθηκαν αδασωτέες λόγω κατα¬ 
στροφής δασικής βλάστησης από πυρκαγιά, παράνομη 
εκχέρσωση ή άλλη αιτία κριθούν με τη διαδικασία του άρ- 

6 θρου ί4 Ν. 998/79 μη δασικές, ανακαλούνται οι σχετικές 

αποφάσεις αναδάσωσης, εφόσον ανατρέπεται η αιτιολο- 
γική τους βάση (ΣτΕ 3811/1987 και 3413/1989). 

7. Το γεγονός ότι σύμφωνα με τη γενική αρχή του 
Διοικητικού Δικαίου οι διοικητικές πράξεις ανακαλούνται 
έστω και αν χαρακτηρίζονται από τη Διοίκηση οριστικές 
και αμετάκλητες (αποφάσεις Συμβουλίου Επικράτειας 
3957/78, 312-213/83, 1405, 2177 και 2178/94) και ακόμα 
του ότι η ανάκληση των δυσμενών παρανόμων διοικητι¬ 
κών πράξεων ενεργείται οποτεδήποτε και μετά την παρέ¬ 
λευση του εύλογου χρόνου χωρίς χρονικούς περιορι¬ 
σμούς (ΣτΕ 1534/75, 839/1975). 

8. Την αριθμ. 1038/1988 και 2756/1994 αποφάσεις της 
Ολομέλειας του ΣτΕ, καθώς και τις αριθμ. 3811/1987 και 
214/1993 όμοιες των Δ’ και Ε’ τμημάτων του ΣτΕ αντίστοι- 
χα- 

9. Την αριθμ. 842/5.4.1995 απόφαση του τότε Περ/κού 
Δ/ντή Ηρακλείου με την οποία κηρύχθηκε αναδασωτέα έ¬ 
κταση εμβαδού 9.728τ.μ. στη θέση «Σώπατα» περιφέρει¬ 
ας Δήμου Μαλίων (ΦΕΚ 983/17.11.1995τ.Δ’). Σύμφωνα με 
την αριθμ. 2796/8.7.1997 πράξη του Δ/ντή Δασών 
Ηρακλείου που εκδόθηκε κατά τη διαδικασία του άρθρου 
14 Ν. 998/79 η έκταση αυτή υπάγεται στις διατάξεις της 
δασικής Νομοθεσίας (παρ. 5 άρθρου 3 του παραπάνω νό¬ 
μου). 

10. Την αριθμ. 30/1997 οριστική και τελεσίδικη απόφα¬ 
ση της Πρωτοβαθμίου Επιτροπής Επιλύσεως Δασικών 
Αμφισβητήσεων του Νομού μας, με την οποία κατά την εν- 
δικοφανή διαδικασία του άρθρου 14 Ν. 998/79 ακυρώθη¬ 
κε εν μέρει η ανωτέρω πράξη του Δ/ντή Δασών Ηρακλείου 
και χαρακτηρίσθηκε τμήμα της έκτασης εμβαδού 
6.909,58τ.μ. ως αγροτική (παρ. 6α άρθρου 3 Ν, 998/79). 

11. Το γεγονός: α) ότι η ως άνω υπ’ αριθμ. 30/1997 ορι¬ 
στική και τελεσίδικη απόφαση της Πρωτοβαμίου 
Επιτροπής Επιλύσεως Δασικών Αμφισβητήσεως του 
Νομού μας είναι δεσμευτική γιατη Διοίκηση και ότι με την 
απόφαση αυτή ανετράπη εν μέρει η αιτιολογική βάση της 
παραπάνω αριθμ. 842/5.4.1995 απόφασης του τότε 
Περ/κού Δ/ντή Ηρακλείου που αναφέρεται στη διαπίστω¬ 
ση του δασικού χαρακτήρα της εν λόγω έκτασης κατά το 
χρόνο της εκχερσώσεώς της η οποία διαπίστωση αποτε¬ 
λεί τη νομική προϋπόθεση για την κή ρυξη της έκτασης αυ¬ 
τής ως αναδασωτέας, β) ο χαρακτηρισμός μιας έκτασης 
ως δάσους ή δασικής ή μη αποτελεί αποκλειστική αρμο¬ 
διότητα του Δ/ντή Δασών και των Επιτροπών του άρθρου 
10 του Ν. 998/79 και η ενδικοφανή διαδικασία του άρθρου 
14 του παραπάνω νόμου είναι ανεξάρτητη της κυριότητας 
μιας εκτάσεως και μπορεί να θεωρηθεί τόσο σε εκτάσεις 
επί των οποίων είχαν εκδοθεί Πρωτόκολλα Διοικητικής 
Αποβολής, όσο και σε εκτάσεις που είχαν κτηματογραφη- 
θεί με τη διαδικασία του Ν. 248/1976 (υπ’ αριθμ. 2266/94 
απόφαση Δ’ τμήματος του ΣτΕ, υπ’ αριθμ. 523/1984 
Γνωμοδότηση της Συνέλευσης των Προϊσταμένων των 
Νομικών Δ/νσεων του Κράτους) και γ) οι εκδιδόμενες κα¬ 
τά την διαδικασία του άρθρου 14 Ν. 998/79 αποφάσεις 


του Δ/ντή Δασών και των Επιτροπών Επιλύσεως Δασικών 
Αμφισβητήσεων (Πρωτοβαθμίου και Δευτεροβαθμίου) 
δεσμεύουντόσοντις διοικητικές αρχές ενώπιοντων οποί¬ 
ων προβάλλει ως πρόκριμα ο χαρακτήρας αυτός της έ¬ 
κτασης όσον και τους ενδιαφερομένους ιδιώτες (ΣτΕ 
1561/83,2266/84). 

12. Το άρθρο 1 Ν. 301/76 (ΦΕΚ 21/Α/76) όπως τροπο¬ 
ποιήθηκε με το Ν. 1232/82 (ΦΕΚ22/Α/82) και Ν. 1288/82 
(ΦΕΚ 20/Α/82) καθώς και του Ν. 2470/97 (ΦΕΚ 
40/τ.Α/1997) που αφορούν ποιες διοικητικές πράξεις δη¬ 
μοσιεύονται στην Εφημερίδα της Κυβέρνησης. 

13. Την αριθμ. 890/31.3.1998 εισήγηση του Δ/ντή 
Δασών Ηρακλείου, με την οποία προτείνεται η μερική α¬ 
νάκληση της αριθμ. 842/5.4.1995 απόφαση του τότε 
Περ/κού Δ/ντή Ηρακλείου, γιατί σήμερα με τις ισχύουσες 
διατάξεις και ερμηνευτικές αυτών εγκυκλίους διαταγές 
που αφορούν τους χαρακτηρισμούς και την προστασία 
των εκτάσεων της χώρας στα πλαίσια της Δασικής 
Νομοθεσίας τμήμα της έκτασης που αφορά η παραπάνω 
απόφαση εμβαδού 6.909,58 τ.μ. χαρακτηρίσθηκε ως γε¬ 
ωργικός χώρος και δεν προστατεύεται στα πλαίσια της 
Δασικής Νομοθεσίας. Επομένως κατά την έκδοση της α- 
ριθμ. 842/5.4.1995 απόφαση του τότε Περ/κού Δ/ντή 
Ηρακλείου εχώρησε πλάνη περί τα πράγματα, για την κή¬ 
ρυξη ως αναδασωτέας της έκτασης που είχε ανέκαθεν γε¬ 
ωργικό χαρακτήρα. 

14. Την αριθμ. 4744/27.8.1997 απόφασή μας «ορισμός 
εισηγητών και η μεταβίβαση εξουσίας υπογραφής "Με ε¬ 
ντολή Γενικού Γραμματέα” αποφάσεων, εγγράφων και 
άλλων πράξεων στους Προϊσταμένους και Υπαλλήλους 
των Υπηρεσιών της Περιφέρειας», αποφασίζουμε: 

Ανακαλούμε την αριθμ. 842/5.4.1995 απόφαση του τότε 
Περ/κού Δ/ντή Ηρακλείου με την οποία κηρύχθηκε ανα¬ 
δασωτέα έκταση εμβαδού 9.728 τ.μ. που βρίσκεται στη 
θέση «Σώπατα» περιφέρειας Δήμου Μαλίων, κατά το μέ¬ 
ρος που αφορά τη μη δασική έκταση των 6.909,58 τ.μ. 
(παρ. 6α άρθρου 3 Ν. 998/79), όπως αυτή απεικονίζεται με 
τα στοιχεία Ζ, Ε, Η, Θ, Β, Α, Ζστο από 20.3.1995 τοπογρα- 
φικό διάγραμμα του Δασοπόνου Δασονομείου Ηρακλείου 
Γεωργίου Μελισσουργάκη, το οποίο έχει θεωρηθεί από 
τον Δ/ντή Δασών Ηρακλείου και αποτελεί αναπόσπαστο 
μέρος της παρούσας, γιατί εκδόθηκε από πλάνη περί τα 
πραγματικά στοιχείατης έκτασης (τμήματης έκτασης εμ¬ 
βαδού 6.909,58 τ.μ. είχε ανέκαθεν γεωργικό χαρακτήρα, 
ενώ με την ανακαλούμενη απόφαση θεωρήθηκε ως δασι¬ 
κή) και κατά συνέπεια εκδόθηκε όσον αφο ρά το τμήμα αυ¬ 
τό κατά παράβαση ουσιαστικής διάταξης νόμου. 

Με την παρούσα απόφαση δεν προκαλείται δαπάνη σε 
βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Μαρτίου 1998 

Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΒΑΛΑΣΟΠ ΟΥΔΟΣ 

Αριθ. 1268 (2) 

Κήρυξη αναδασωτέας έκτασης στη θέση «Ορφανού- 
Φράμενα» του Δήμου Μήλου της νήσου Μήλου Ν. 
Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 «περί διοικητικής 
αποκέντρωσης», όπως τροποποιήθηκε και συμπληρώθη¬ 
κε μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του 
Συντάγματος. 

3. Τις διατάξεις ταυ Ν. 998/79 «περί προστασίας των 
Δασών και Δασικών εν γένει εκτάσεων της χώρας» και ει¬ 
δικότερα: 

α. του άρθρου 41 παρ. 1 

β. του άρθρου 38 παρ. 1 

4. Τις σχετικές με το θέμα αποφάσεις του Υπουργείου 
Γεωργίας: 

α. 160417/1180/8.7.80 

β. 182447/3049/24.9.80 

5. Το άρθρο 120 του Ν. 1892/90. 

6. Τη σχετική εισήγηση της Δ/νσης Δασών Ν. Κυκλάδων 
για κήρυξη της παραπάνω έκτασης ως αναδασωτέας, ε¬ 


πειδή η έκταση χρειάζεται προστασία ώστε να αποφευ¬ 
χθεί η διάβρωση και η απόπλυση του εδάφους και να υ 
ποβοηθηθεί η φυσική αναγέννηση, ώστε να επαναδημι- 
ουργηθεί η δασική βλάστηση. (Σχετ. 160/17.3.98 αναφο- 
ρά-έκθεση αυτοψίας του Δασονομείου Μήλου), 
αποφασίζουμε: 

Κηρύσσουμε αναδασωτέα με σκοπότη φυσική αναγέννη¬ 
ση και την προστασία της δημόσιας δασικής έκτασης που 
καταστράφηκε από πυρκαγιά εμβαδού 2.397,00 τ.μ. που 
βρίσκεται στη θέση «Ορφανού-Φράμενα», Δήμου Μήλου 
της νήσου Μήλου του Ν. Κυκλάδοτνκαιτα όρια αυτής προσ¬ 
διορίζονται στο τοπογραφικό διάγραμμα που αποτελεί α¬ 
ναπόσπαστο μέρος της απόφασης αυτής και είναι: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νόπα: Δημόσια δασική έκταση. 

Η απόφαση αυτή συνοδεύεται από τοπογραφικό διά- 
γραυμα το οποίο αποτελεί αναπόσπαστο μέρος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 7 Απριλίου 1998 

Ο Γενικός Γραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. Δ1 2/0/32106 (3) 

Παρακατάθεση αποζημιώσεων ακινήτων που έχουν α¬ 
παλλοτριωθεί με την ΚΎ.Α. 1086294/4983/0010/93 
ΦΕΚ 929/93 τ.Δ’. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/71 «Περί αναγκαστικών 
απαλλοτριώσεων» (ΦΕΚ 1Α/71). 

2. Τις διατάξεις του Π.Δ. 69/88 «Περί Οργανισμού της 
Γ.Γ.Δ.Ε.» (ΦΕΚ 28Α). 

3. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89 ΦΕΚ 666Β'. 

4. Τον πίνακα υπολογισμού και παρακατάθεσης των α¬ 
ποζημιώσεων με ημερομηνία 20.11.97 που καθορίστηκαν 
με την απόφαση 789/31.1.97 για ακίνητα που απαλλο- 
τριώθηκαν με την κ.υ.α. Οικονομικών και ΠΕΧΩΔΕ 
1086294/4983/0010/93 ΦΕΚ 929/93 τ.Δ’ για τη διάνοιξη 
της Ε.Ο. Ελευσίνας-Σταυρού Α/Δ Σπάτων από χ.θ. 1 +600 
-χ.θ. 2+988, ειδοποιούμε: 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα, ότι η αποζημίωση των ε¬ 
κτάσεων που έχουν απαλλοτριωθεί και των επικειμένων 
τους, όπως σημειώνονται στα σχετικά κτηματολόγια, έχει 
κατατεθεί στο Ταμείο Παρακαταθηκών και Δανείων, ύ¬ 
στερα από συμψηφισμό των δικαιωμάτων και υποχρεώ¬ 
σεων, με την έκδοση του γραμματίου παρακαταθήκης Νο 
4138/15.4.98 για συνολικό ποσό δρχ. 530.078.640. 

Η παρακατάθεση της αποζημίωσης έγινε υπέρ των φε- 
ρομένων ιδιοκτητών και θα καταβληθεί μόνο στα πρόσω¬ 
πα που θα αναγνωριστούν δικαιούχοι, σύμφωνα με τις κεί¬ 
μενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1998 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 
-*- 

Αρ ιθ. 1763 4 (4) 

Επίσπευση από το Δημόσιο της μερικής εφαρμογής πο- 
λεοδομικού σχεδίου στις περιοχές α) Άγιο 
Παντελεήμονα-Μποζαϊτικα και β) «Άνω Μποζαϊτικα - 
Κοτρώνι» του Δήμου Πατρέων Αχάίας για την εκτέλε¬ 
ση των εργασιών του κόμβου ΚΙ της Ευρείας 
Παράκαμψης Πάτρας. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και 
Κυβερνητικά όργανα». 

2. Τις διατάξεις του Ν. 1337/83, όπως συμπληρώθηκαν 
με τις διατάξεις του Ν. 1512/85 και 1722/88. 

3. Τις διατάξεις του Ν.Δ. 632/70, όπως αντικαταστάθη- 
καν με τις διατάξεις του Ν.Δ. 1143/72. 


4. Το Π.Δ. 25.8.93 - ΦΕΚ 1181Δ, μετο οποίο εγκρίθηκε η 
πολεοδομική μελέτη επέκτασης των περιοχών Αγ. 
Παντελεήμονα και προαστίου Πατρέων. 

5. Τις πράξεις εφαρμογής 1/96 και 3/97 του Δήμου 
Πατρέων στις περιοχές «Άγιο Παντελεήμονα- 
Μποζαϊτικα» και «Άνω Μποζάίτικα-Κοτρώνι», που συντά¬ 
χθηκαν μεμονωμένα για την έγκαιρη εκτέλεση του κόμ¬ 
βου ΚΙ της Ευρείας Παράκαμψης Πάτρας. 

6. Τις αποφάσεις 52/4.1.96 και 4770/15.4.97 του 
Νομάρχη Αχαΐας με τις οποίες κυρώθηκαν οι παραπάνω 
πράξεις εφαρμογής. 

7. Την ανάγκη ανάληψης των οικονομικών υποχρεώσε¬ 
ων του Δήμου Πατρέων από το Δημόσιο, προς τρίτους 
που απορρέουν από τις παραπάνω πολεοδομικές εφαρ¬ 
μογές, δεδομένου ότι εξυπηρετείται έργο εθνικού επιπέ¬ 
δου. 

8. Τις πιστώσεις του Π.Δ.Ε. αρμοδιότητας της Γ.Γ.Δ.Ε. 
του ΥΠΕΧΩΔΕ και ειδικότερα της ΣΑΕ 071/2, ενάριθμο 
έργο 9371506, αποφασίζουμε: 

α. Την επίσπευση από το Δημόσιο της εφαρμογής του 
πολεοδομικού σχεδίου Πατρέων, που εγκρίθηκε με το α¬ 
πό 25.8.93 Π.Δ. και ειδικότερα τα τμήματα αυτού που έ¬ 
χουν συμπεριληφθεί στις μεμονωμένες πράξεις εφαρμο¬ 
γής 1 /96 και 3/97 του Δήμου Πατρέων και οι οποίες έχουν 
νόμιμα κυρωθεί και μεταγράφει. 

β. Η δαπάνη των εν λόγω πολεοδομικών εφαρμογών θα 
βαρύνει το λογαριασμό του ενάριθμου 9371506 της ΣΑΕ 
071/2του Π.Δ.Ε αρμοδιότητας Γ.Γ.Δ.Ε. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 1998 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-» - 

Αριθ. 726 6 (5) 

Ακύρωση της 3771/493/1.9 97 απόφασης Νομάρχη 
Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α. Των άρθρων 61 και επ. του Ν. 1622/1986 τοπική αυτ- 
ση - Περιφερειακή ανάπτυξη και δημοκρατικός προγραμ¬ 
ματισμός. 

β. Του άρθρου μόνου του Π.Δ. 51/1987 καθορισμόςτων 
Περιφερειώντης χώρας γιατο σχεδίασμά, προγραμματι¬ 
σμό και συντονισμό της περιφερειακής ανάπτυξης. 

γ. Τηςπαρ. 12του άρθρου 18του Ν. 2218/1994, ίδρυση 
Νομαρχιακής Αυτοδιοίκησης, τροποποίηση διατάξεων 
για την πρωτοβάθμια αυτοδιοίκηση και την περιφέρεια 
και άλλες διατάξεις. 

δ.Τις διατάξεις του άρθρου 8του Ν. 3200/55 «Περί διοι¬ 
κητικής αποκεντρώσεως», όπως τροποποιήθηκε με το 
άρθρο 8 παρ. 8 του Ν. 2052/92 (ΦΕΚ 94Α). 

ε. Τις διατάξεις του Ν. 2503/97 (ΦΕΚ 107 Α/97) «περί δι¬ 
οίκησης, οργάνωσης, στελέχωσης της Περιφέρειας 
κ.λπ....» και ειδικότερα το άρθρο 6 παρ. 10β. 

2. Την 3771/493/1.9.97 (ΦΕΚ 793Δ/15.9.97) απόφαση 
του Νομάρχη Εύβοιας, που αφορά έγκριση τροποποίη¬ 
σης σχεδίου πόλης Βασιλικού στα Ο.Τ. 318 και 318α. 

3. Την από 15.10.97 προσφυγή της Μαρίας συζ. 
Παναγιώτη Κρόκου, που υποβλήθηκε εμπρόθεσμα κατά 

της προαναφερομένης απόφασης και περιήλθε σε μας 
στις 23.2.98. 

4 . Το 1 1 122/1460/97/10.2.98 έγγραφο της Δ/νσης Χυΐ ι 
Ν Α. Εύβοιας. 

5. Το 447/21.4.98 έγγραφο της Δ/νσης ΠΕ.Λίί. 
Περιφέρειας Στερεός Ελλάδας. 

6. Τον φάκελλο της υπόθεσης, επειδή: 

Σύμφωνα με τις διατάξεις του Ν 2508/97 ΦΕΚ 
124Α/13.6.97 (άρθρο 25 παρ. 9α) και του Ν. 2242/94 ΦΕΚ 
162Α/3.10.94 (άρθρο3 παρ. 1), ο καθορισμός όρων καιπε- 
ριορισμών δόμησης και η έγκριση ή τροποποίηση σχε¬ 
δίων πόλεων και πολεο δομικών μελετών παραλιακών οικι¬ 
σμών, γίνεται με απόφαση του Γενικού Γραμματέα 
Περιφέρειας μετά από γνώμη του Περιφερειακού 
Συμβουλίου Χωροταξίας, Οικισμού και Περιβάλλοντος. 

Στην προκειμένη περίπτωση και ενώ ήδη ευρισκόταν σε 
ισχύ ο Ν. 2508/97, εκδόθηκε η προσβαλλομένη απόφαση 
με την οποία εγκρίθηκε τροποποίηση του σχεδίου πόλης 

Βασιλικού από το Νομάρχη Εύβοιας. 

Μετά δεδομένα αυτά καιλαμβανομένου υπόψη οτι ο οι¬ 
κισμός Βασιλικού είναι παραλιακός και η αρμοδιότητα έ¬ 
γκρισης της τροποποίησης ανήκει στον Γενικό 
Γραμματέα της Περιφέρειας, πρέπει να γίνουν δεκτοί οι 
σχετικοί ισχυρισμοίτης προσφεύγουσας και να ακυρωθεί 
η προσβαλλομένη απόφαση η οποία εκδόθηκε κατά πα¬ 
ράβαση των προαναφερομένων διατάξεων (άρθρο 25 
παρ. 9ατου Ν. 2508/97), αποφασίζουμε: 

Ακυρώνεται η 3771 /493/1.9.97 (ΦΕΚ793Δ/15.9.97) από¬ 
φαση του Νομάρχη Εύβοιας, για τους λόγους που ανα- 
φέρονται στο σκεπτικό της παρούσας. 

Κατά της παρούσας απόφασης μπορεί να ασκηθεί προ¬ 
σφυγή για παράβαση νόμου στον Υπουργό ΠΕΧΟΔΕ μέ¬ 
σα σε αποκλειστική προθεσμία τριάντα (30) ημερών, σύμ¬ 
φωνα μετοαρ. 18παρ. 13τουΝ. 2218/94 (ΦΕΚ90Α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Απριλίου 1998 

Ο Γενικός Γραμματέας Περιφέρειας 
ΧΡΟΝΗΣ ΠΟΛΥΧΡΟΝΙΟΥ 


ΑΝΑΚΟΙΝΩΣΕΙΣ 

(6) 

Ανακοίνωση και ειδοποίηση γενομένης παρακαταθέσεως 
αποζημιώσεως λόγω απαλλοτριώσεως (προσκύρωση). 

Οι: α) ΚίμωνΤριανταφυλλίδηςτου Ισαάκ, β) Αθήνα συζ. 
Κίμωνα Τριανταφυλλίδου, το γένος I ωάννη Αθανασιάδη, γ) 
Χαρίλαος Θεοφάνουςτου Νικολάου και δ) Ανθούλα συζ, 
Χαρίλαου Θεοφάνους, το γένος Σταματίου Γουγούση, κά¬ 
τοικοι Θεσσαλονίκης (Αργυροπούλου 14 - Καλαμαριό), 
ιι-ι χί-ιιι ιιη' αριθ. 669/22.4.98 Γραμματίου σύστασης 
παρακαταθήκης του Ταμείου Παρακαταθηκών και 
Δανείων (Υποκατάστημα Θεσσαλονίκης), κατεθεσαν σ 
αυτό ποσό τριών εκατομμυρίων τριακοσίων εξήντα έξι χι¬ 
λιάδων (3.366.000) ως αποζημίωση οικοπεδικής έκτασης, 
εμβαδού 19,80 τ.μ., εμφαινομένης με χαρακτηριστικό α¬ 
ριθμό 4 και στοιχεία 1 -2-3-1, κειμένης στη συμβολή των ο¬ 
δών Ορέστου και Δημ. Μητρσπούλου Δήμου 
Θεσσαλονίκης, φερομένης στην παρακάτω πράξη τακτο- 
ποιήσεως ως ιδιοκτησία Οργαν.σμού Αποχετεϋσεως 
Θεσσαλονίκης (Ο.Α.Θ.), η οποία με την υπ' αριθ 
6963/1997 πράξη τακτοποιήσεως της Δ/νσης 
Πολεοδομίας Θεσσαλονίκης (Τμήμα Πολεοδομικων 
Εφαρμογών) που εγκρίθηκε διορθωμένη με την υπ αριθ. 
29/37474./ΠΕ/3100 απόφαση του Νομάρχη Θεσσα¬ 
λονίκης, προσκυρώνεται στην υπ' αριθ. 1 ιδιοκτησίατων ά¬ 
νω καταθετών, της προσωρινής τιμής μονάδος αποζημιω- 
,-εως της ανωτέρω προσκυ ρούμενης οικοπεδικής εκτασε- 
ως καθορισθείσης στο ποσό των 170.000 δραχμών ανά 
τ.μ. δια της υπ’ αριθ. 9023/98 απόφασης του Μονομελούς 
Πρωτοδικείου Θεσσαλονίκης (ειδικής διαδικασίας), της 
ως άνω παρακατατεθείσης αποζημιώσεως αποδοτέας 
στους κατά νόμο αναγνωρισθησομένους δικαιούχους. 

Το ως άνω γραμμάτιο συστάσεως παρακαταθήκης κα- 
τετέθη στη συμβολαιογράφο Θεσσαλονίκης Ευδοκία 
Στρογγύλη-Παπαστεργίου, δυνάμει της υπ αριθ. 
6728/28.4.1998 πράξεώς της. 

(Αριθ. διπλ. είσπρ.ΔΟΥ Γ εν. Εσόδων Θεσ. 3341084/1998) 

Θεσσαλονίκη, 28 Απριλίου 1998 

Ο Πληρεξούσιος Δικηγόρος 
ΝΙΚΟΛΑΟΣ ΜΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


